શહેરમાં કાગદીવાડ, નવી વસાહત, દશેરા ટેકરી, બાપુનગર, ભેંસતખાડા, કાશીવાડી, રૂસ્તમવાડી, નહેરૂનગર, ઘેલખડી, સીતારામનગર, ગોપાલનગર, અલીફનગર, ગધેવાન સહિત અનેક વિસ્તારોમાં સરવે કરતા ઠેર ઠેર મચ્છરના ઉત્પત્તિસ્થાનો મળી આવ્યા હતા. લોકોના ઘરમાં, ઘર નજીક રહેણાંક વિસ્તારોમાં જોવા મળ્યા હતા. જૂના ટાયરો, જૂના ડબ્બા, પીપડા, ડોલ, જૂના વાસણો, તરોફા, પ્લાસ્ટીકની ખુલ્લી ટાંકી, પક્ષીકુંજ, ફુલદાની વગેરેમાં પાણીનો ભરાવો જોવા મળ્યો હતો. કેટલાક સ્લમ વિસ્તારમાં તો મોટા પ્રમાણમાં જૂના ટાયરો બહાર પડેલા જોવા મળ્યા, આ ટાયરોમાં વરસાદી પાણી સંગ્રહ થતા મચ્છર ઉત્પત્તિ સ્થાન બન્યા હતા.